Nu kan du hente den rigtige Photoshop til din iPad

Adobe Photoshop er endelig blevet tilgængelig på iPad. Ikke en afpillet udgave, men den fulde oplevelse. Appen blev annonceret under Adobes MAX-event for et år siden og er i løbet af weekenden blevet lagt på App Store uden den store fanfare. Den kommer måske senere.

Photoshop er gratis at hente ned og den kan bruges i 30 dage, men derefter holder den op at fungere med mindre man har et Creative Cloud-abonnement. Er du en af de heldige, der allerede har et abonnement til desktop-programmerne, dækker det abonnement også Photoshop på iPad.

Prisen for et Adobe Cloud-abonnement, der blandt andet dækker Photoshop, starter ved 92,50 kroner om måneden.

Photoshop til iPad understøtter Apple Pencil og gør det muligt at arbejde med ”rigtige” PSD-filer – med lag og hele molevitten. Adobe har også modificeret ofte brugte funktioner til brug med trykfølsomme skærme, såsom Hurtigt Markeringsværktøj og Penselværktøjet.

Det er også muligt at gemme filer i skyen, så man kan arbejde videre på dem senere på computeren.

Her er en liste over alle understøttede enheder:

iPad Pro (Wi-Fi, Wi-Fi, and Cellular)

iPad Pro (12,9-inch) and 2nd generation

iPad Pro (10,5-inch)

iPad Pro (9,7-inch)

iPad 5th Generation

iPad Mini 4

iPad Air 2

Adobe siges også at arbejde på en fuld udgave af Adobe Illustrator til iPad’en – den skulle komme engang til næste år. I mellemtiden kan Adobe Photoshop til iPad hentes her.

Nu kan du hente den rigtige Photoshop til din iPad